Christopher Mifsud ta’ 31 sena minn Birkirkara weħel 3 snin u 7 xhur priġunerija wara li ammetta li seraq batteriji ta’ diversi vetturi. L-akkużat deher quddiem il-Maġistrat Dr Ian Farrugia fejn instema’ li bejn Diċembru 2019 u Frar 2020 seraq batteriji ta’ vetturi minn diversi lokalitajiet fosthom miż-Żona Industrijali f’Tal-Ħandaq, Ħal Qormi, miż-Żona Industrijali tal-Imrieħel u Birkirkara. Ir-raġel ammetta l-akkużi miġjuba fil-konfront tiegħu. Il-Prosekuzzjoni tmexxiet mill-Ispetturi Kylie Borg, Roderick Agius u Alfredo Mangion.